《寒江吟》
唐代·孟郊

冬至日光白，始知阴气凝。寒江波浪冻，千里无平冰。

飞鸟绝高波，行人皆晏兴。荻洲素浩渺，碕岸澌崚嶒。

烟舟忽自阻，风帆不相乘。何况异形体，信任为股肱。

涉江莫涉凌，得意须得朋。结交非贤良，谁免生爱憎。

冻水有再浪，失飞有载腾。一言纵丑词，万响无善应。

取鉴谅不远，江水千万层。何当春风吹，利涉吾道弘。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。